
From the founding of the European Union, until present times, Europe has changed, same as the entire world. Society is in a permanent evolution, so Europe has to deal with new challenges. Wishing to improve the democratical characteristic and the functioning efficiency
of  their  institutions,  the  political  leaders  of  the  27  European  Union    member  states,  have decided  on  the  13 th   of  December  2007,  the  signing  of  the  Lisbon  Treaty,  for  modifying  the Treaty  regarding  The  European  Union  and  The  European  Community  Treaty.  The  process that leads to the endorsement of The Lisbon Treaty took 6 years and was marked by lots of blocking moments.
The European Union’s Joint Security And External Policy did not have the juridical  instruments that are specific to other union policies, so if the Lisbon Treaty is ratified, these activities  will  be  led  by  The  Union  High  Representative  For  External  Affairs  And  Security Policy, which will be appointed by The European Council with the approval of The Comity Chairman. He will represent The Union’s interests regarding the external affairs and security policy  for  a  period  of  5  years  and  during  his  mandate,  he  will  also  be  The  Comity’s  Vice-president .
An  important  part  in  The  Joint  Security  And  Defense  Policy  will  be  held  by  The European  Defense  Agency,  in  the  domain  of  defense  capacity  development,  research, weapons  acquisitions,  identifying  the  operational  necessities  and  promoting  the  necessary means for satisfying those necessities, and so contributing to the identifying and applying of any  useful  measure  for  strengthening  the  industrial  and  technological  base  in  the  defense sector,  participating  also  to  the  defining  of  a  European  policy  regarding  weapons  and capabilities.  The  Agency  fulfills  its  missions  in  collaboration  with  The  Comity  if  necessary, and supports The Council in evaluating the military capabilities improvement.
The Lisbon Treaty will take effect on the 1 st  of January 2009 if all the member states
will  deposit  the  ratifying  instruments  by  that  time,  and  a  priority  of  this  treaty  will  be  the strengthening of the strategic dimension  of    The Joint Security And Defense Policy.
De la punerea bazelor Uniunii şi până în prezent, Europa s-a schimbat, la fel ca întreaga lume. Societatea se află într-o permanentă evoluţie. Astăzi, mai mult ca niciodată, într-o lume globalizată în evoluţie constantă, Europa trebuie să facă faţă unor noi provocări. Europa secolului al XXI-lea se confruntă cu o serie de provocări: mondializarea economiei, evoluţia demografică, schimbările climatice,  aprovizionarea  cu  energie  sau  noile  ameninţări  la  adresa  securităţii.
Statele  membre  nu  mai  sunt  în  măsură  să  facă  faţă  singure  tuturor  acestor probleme  fără  frontiere.  Pentru  a  găsi  soluţii  şi  a  răspunde  preocupărilor cetăţenilor, este necesar un efort colectiv la nivel european. Europa trebuie să se modernizeze, să dispună de instrumente eficiente şi coerente, adaptate nu numai la funcţionarea unei Uniuni, ci şi la transformările rapide prin care trece lumea de astăzi. Prin urmare, regulile convieţuirii, înscrise în tratate, au trebuit să fie revizuite.
Dorind  să  consolideze  caracterul  democratic  şi  eficacitatea  funcţionării instituţiilor,  pentru  ca  acestea  să-şi  poată  îndeplini  mai  bine,  într-un  cadru instituţional unic, misiunile care le sunt încredinţate, liderii politici ale celor 27 de state membre U.E., au hotarât la 13 decembrie 2007 semnarea Tratatului de la Lisabona de modificare a Tratatului privind Uniunea Europeană si a Tratatului de instituire a Comunităţii Europene.
Procesul prin care s-a ajuns la adoptarea Tratatului de la Lisabona a durat şase ani şi a fost marcat de multe momente de blocaj. În ciuda acordului unanim asupra noului Tratat reformator al Europei, de dragul democraţiei, documentul ar  trebui  să  primească  şi  girul  europenilor  de  rând.  Şefii  de  stat  şi  de  guverne sunt însă pe deplin conştienţi de riscul ca acesta să nu fie acceptat de cetăţeni, luând în calcul precedentul stabilit în 2005 de francezi şi olandezi, care au spus “NU”  Constituţiei  UE.  Sătui  de  perioada  de  negocieri  şi  de  acordul  şi  aşa  cu greu  obţinut  din  cauza  ambiţiei  unor  state  precum  Italia  sau  Polonia,  care  au negociat  intens  conţinutul  Tratatului,  în  scopul  obţinerii  de    concesii,  liderii comunitari îşi doresc acum o ratificare rapidă a Tratatului de la Lisabona, fără prea  multe  dezbateri,  prin  intermediul  Legislativelor  naţionale.  Dar  liderii politici  sunt  hotărâţi  să  pună  în  aplicare  o  politică  externă  şi  de  securitate comună,  care  să  cuprindă  stabilirea,  în  perspectivă,  a  unei  politici  de  apărare comune,  care  ar  putea  conduce,  la  momentul  potrivit,  la  o  apărare  comună, consolidând astfel identitatea şi independenţa Europei, cu scopul de a promova pacea, securitatea şi progresul în uniune .
În acest sens, printre primii care au facut deja un prim pas, sunt britanicii care l-au aprobat în Camera Comunelor, dar pentru ratificare, tratatul va trebui aprobat şi de camera Lorzilor.
Irlanda este singurul stat membru al Uniunii Europene care a decis să-şi consulte cetăţenii privind cu privire la Tratatul de la Lisabona.
Şi  românii  au  inteprins  acţiuni  în  acest  sens,  peşedintele  semnând  la 08.01.2008  decretul  pentru  supunerea  spre  ratificare  de  către  parlament  a Tratatului,  fiind  primul  document  fundamental  al  UE  pe  care  România  îl semnează în calitate de stat membru cu drepturi depline.
Este  foarte    probabil  ca  in  viitor  liderii  europeni  să  opteze  pentru semnarea de tratate in domenii specifice şi să evite procesul de obtinere a unui compromis pentru texte ce cuprind toate aspectele ce ţin de UE.
În  prezent,  Uniunea  dispune  de  un  cadru  instituţional  care  vizează promovarea  valorilor  sale,  urmărirea  obiectivelor  sale,  susţinerea  intereselor  sale, ale cetăţenilor săi si ale statelor membre, precum si asigurarea coerenţei, a eficacităţii si a continuităţii politicilor si a acţiunilor sale. Odată  cu ratificarea Tratatului de la Lisabona, vor fi reorganizate instituţiile Uniunii şi vor căpăta noi competenţe.  Fiecare  instituţie  acţionează  în  limitele  atribuţiilor  care  îi  sunt conferite  prin  tratate,  în  conformitate  cu  procedurile,  condiţiile  si  scopurile
prevăzute de acestea, cooperând în mod loial între ele. Aceste instituţii vor fi:
— Parlamentul European;
— Consiliul European;
— Consiliul;
— Comisia Europeană;
— Curtea de Justiţie a Uniunii Europene;
— Banca Centrală Europeană;
— Curtea de Conturi.
Politica externă şi de securitate comuna (PESC) a Uniunii Europene nu a dispus  de  instrumentele  juridice  (directive,  reglementări),  caracteristice  altor politici comunitare. Instrumentele sale erau acţiunile comune, poziţiile comune, declaraţiile şi concluziile Consiliului European si ale Consiliului .
În   virtutea   ratificării   tratatului,   această   activitate   revine   Înaltului Reprezentant al Uniunii pentru afaceri externe si politica de securitate. Mandatul actualului  Înalt  Reprezentant  va  expira  la  data  de  1  ianuarie  2009,  odată  cu intrarea  în  vigoare  a  Tratatului.Ulterior,  acesta  va  fi  numit  de  către  Consiliul European, cu acordul preşedintelui Comisiei. Pentru a putea fi numit în funcţie, Înaltul Reprezentant al Uniunii pentru afaceri externe si politica de securitate va trebui sa primească votul majorităţii calificate a Consiliului European. Acesta va reprezenta  interesele  Uniunii  cu  privire  la  afacerile  externe  şi  politicii  de securitate pentru o perioadă de cinci ani, iar pe durata mandatului va îndeplini şi funcţia  de  vicepreşedinte  al  Comisiei.  Pe  parcursul  exercitării  mandatului, Înaltul  Reprezentant  pentru  afaceri  externe  si  politica  de  securitate  poate  fi
revocat  din  funcţie  în  aceleaşi  condiţii  în  care  a  fost  numit,  în  situaţia  în  care  Consiliul    European,    hotărăşte    cu    majoritate    calificată,    având    acordul presedintelui Comisiei.
În ceea ce priveşte rolul său, acesta va fi întărit prin dispoziţiile Tratatului. Presedintele   Consiliului   European   care   va   asigura   în   această   calitate reprezentarea externă a Uniunii în probleme referitoare la politica externă si de securitate comună, nu va putea aduce atingere atribuţiilor Înaltului Reprezentant al Uniunii pentru afaceri externe si politica de securitate.
Înfiinţarea postului de Înalt Reprezentant al Uniunii pentru afaceri externe şi  politica  de  securitate  este  una  dintre  inovaţiile  instituţionale  majore  ale Tratatului de la Lisabona. În consecinţă, coerenţa  acţiunii externe a Uniunii ar trebui să fie ameliorată. Acest Înalt Reprezentant va avea o dublă misiune:pe de o  parte,  va  fi  împuternicitul  Consiliului  pentru  politica  externă  şi  de  securitate comună  (PESC)  iar  pe  de  altă  parte,  va  fi  vicepreşedinte  al  Comisiei  pentru relaţii  externe.  Responsabil  pentru  elaborarea  politicii  externe  şi  a  politicii  de  apărare comună, va prezida și Consiliul „Afaceri externe”. În plus, va reprezenta Uniunea pe scena internaţională în domeniul PESC şi va fi asistat de un serviciu
european pentru acţiune externă, format din funcţionari ai Consiliului, Comisiei şi  serviciilor  diplomatice  naţionale,  denumit  Comitetul  Politic  si  de  Securitate. Acesta exercită sub autoritatea Consiliului si a Înaltului Reprezentant, controlul politic  si  conducerea  strategică  a  operaţiilor  de  gestionare  a  crizelor  incluzând acţiunile comune în materie de dezarmare, misiunile umanitare si de evacuare, misiunile  de  consiliere  si  de  asistenţă  în  probleme  militare,  misiunile  de prevenire a conflictelor si de menţinere a păcii,  misiunile de restabilire a păcii si operaţiile de stabilizare după încetarea conflictelor.
Toate  aceste  misiuni  pot  contribui  la  combaterea  terorismului,  inclusiv prin  sprijinul  acordat  ţărilor  terţe  în  combaterea  terorismului  pe  teritoriul acestora.  Înaltul  Reprezentant  al  Uniunii  pentru  afaceri  externe  si  politica  de securitate  consultă  periodic  Parlamentul  European  cu  privire  la  aspectele principale  şi  la  opţiunile  fundamentale  din  domeniul  politicii  externe  şi  de securitate comune şi ale politicii de securitate si apărare comune si îl informează în  privinţa  evoluţiei  acestora,  asigurându-se  in  acelaşi  timp  că  punctele  de vedere   ale   Parlamentului   European   să   fie   luate   în   considerare   în   mod
corespunzător.
Statele membre trebuie să se angajeze în sensul acordării de sprijin activ şi  necondiţionat  pentru  punerea  in  practica  a  acestei  politici  comunitare,  în spiritul loialităţii şi al solidarităţii reciproce. Statele membre trebuie să garanteze faptul  că  politicile  lor  naţionale  sunt  conforme  cu  poziţiile  comune  adoptate, precum     şi     să     apere     aceste     poziţii     comune     in     cadrul     forurilor internationale.Eficienţa politicii externe şi de securitate comună poate contribui la  garantarea  unui  pilon  european  mai  puternic  şi,  în  consecinţă,  la  o  Uniune Europeană  mai  puternică.Ţinta  principală  este  aceea  de  a  furniza  mijloace  de acţiune  pentru  a  face  faţă  crizelor  internaţionale  atunci  când  NATO  nu  este angajat militar în totalitatea sa.
Misiunile  în  cadrul  cărora  Uniunea  poate  recurge  la  mijloace  civile  şi militare,  (acţiunile  comune  în  materie  de  dezarmare,  misiunile  umanitare  şi  de evacuare, misiunile de consiliere şi de asistenţă în probleme militare, misiunile de  prevenire  a  conflictelor  şi  de  menţinere  a  păcii,  misiunile  forţelor  de  luptă pentru gestionarea crizelor, inclusiv misiunile de restabilire a păcii şi operaţiile de  stabilizare  după  încetarea  conflictelor),  sub  aspect  civil  şi  militar  sunt coordonate  şi  supravegheate  de  către  Înaltul  Reprezentant  al  Uniunii  pentru afaceri externe si politica de securitate, sub autoritatea Consiliului si în contact strâns si permanent cu Comitetul Politic si de Securitate. Consiliul adoptă decizii privind  aceste  misiuni  definind  obiectivele  şi  întinderea  acestora,  precum  şi condiţiile  generale  de  punere  în  aplicare.  În  cadrul  acestor  decizii,  Consiliul
poate încredinţa punerea în aplicare a unei misiuni unui grup de state membre care  doresc  să  se  angajeze  în  această  misiune  şi  care  dispun  de  capacităţile necesare.  Aceste  state  membre,  împreună  cu  Înaltul  Reprezentant  al  Uniunii  pentru  afaceri  externe  şi  politica  de  securitate,  se  pun  de  acord  cu  privire  la gestionarea misiunii.
La activităţile de pregătire a misiunilor din afara Uniunii pentru a asigura menţinerea păcii, prevenirea conflictelor şi întărirea securităţii internaţionale, în conformitate  cu  principiile  Cartei  Organizaţiei  Naţiunilor  Unite,  precum  şi  a misiunilor umanitare şi de evacuare, a misiunilor de consiliere şi de asistenţă în probleme  militare,  sau  a  misiunilor  de  restabilire  a  păcii  şi  operaţiile  de stabilizare după încetarea conflictelor, Consiliul adoptă o decizie care stabileste procedurile  speciale  pentru  garantarea  accesului  rapid  la  alocările  din  bugetul Uniunii destinate finanţării de urgenţă a iniţiativelor în cadrul politicii externe si de   securitate   comune.   Consiliul   hotărăşte   acest   lucru   după   consultarea Parlamentului  European.  Pentru  pregătirea  unor  astfel  de  misiuni,  dar  care  nu cad  în  sarcina  bugetului  Uniunii,  Consiliul  adoptă  cu  majoritate  calificată,  la propunerea  Înaltului  Reprezentant  al  Uniunii  luarea  unor  decizii  care  stabilesc procedura  de  constituire  si  de  finanţare,  procedura  de  administrare,  sumele alocate  precum  şi  procedura  de  control  financiar  asupra  unui  fond  de  lansare, constituit  din  contribuţiile  statelor  membre,  fond  din  care  acestea  vor  fi finanţate.În  cazul  în  care,  misiunea  preconizată  nu  poate  fi  pusă  în  sarcina bugetului  Uniunii,  Consiliul  îl  autorizează  pe  Înaltul  Reprezentant  să  utilizeze acest  fond,  care  va    raportea  Consiliului  cu  privire  la  îndeplinirea  acestui mandat.
Un rol important în cadrul politicii de securitate şi apărare comună îl va avea  Agenţia  Europeană  de  Apărare.  Aceasta  îşi  va  desfăşura  activitatea  cu privire  la  domeniul  dezvoltării  capacităţilor  de  apărare,  cercetare,  achiziţii  şi armament  identificând necesităţile operaţionale, promovând măsurile necesare satisfacerii  acestora,  contribind  în  acest  fel  la  identificarea  şi,  după  caz,  la punerea  în  aplicare  a  oricărei  măsuri  utile  pentru  întărirea  bazei  industriale  şi tehnologice în sectorul de apărare, participând totodată la definirea unei politici europene  în  materie  de  capacităţi  si  de  armament.  Agenţia  Europeană  de Apărare este deschisă tuturor statelor membre care doresc să participe. Consiliul, hotărând cu majoritate calificată (255 de voturi), adoptă o decizie care defineşte statutul, sediul şi regulamentul de funcţionare ale Agenţiei. Această decizie ţine seama  de  gradul  de  participare  efectivă  la  activităţile  Agenţiei,  iar  în  cadrul acesteia se constituie grupuri specifice care reunesc statele membre ce derulează proiecte  comune.  Statele  membre  care  întrunesc  cele  mai  înalte  capacităţi militare şi care au subscris unor angajamente  mai stricte în materie în vederea realizării   celor   mai   solicitante   misiuni   stabilesc   o   cooperare   structurată permanentă în cadrul Uniunii.
Aceste  state,  dacă  îndeplinesc  criteriile  şi  îşi  asumă  angajamentele  în materie  de  capacităţi  militare  prevăzute  de  Protocolul  privind  cooperarea structurată permanentă îşi notifică intenţia Consiliului şi Înaltului Reprezentant al Uniunii pentru afaceri externe si politica de securitate. Consiliul, în termen de trei  luni  de  la  notificare,  va  adopta  o  decizie  prin  care  stabileşte  cooperarea  structurată  permanentă  şi  adoptă  lista  statelor  membre  participante.  Această decizie   se   hotărăste   cu   majoritate   calificată,   după   consultarea   Înaltului Reprezentant.  La  cooperarea  structurată  permanentă,  într-un  stadiu  ulterior, orice stat membru care doreste să participe, va notifica intenţia sa Consiliului şi Înaltului  Reprezentant.  Consiliul  adoptă  o  decizie  care  confirmă  participarea statului membru în cauză dacă respectă criteriile stabilite, hotărând cu majoritate calificată,  după  consultarea  Înaltului  Reprezentant.  La  vot  participă  numai membrii Consiliului care reprezintă statele membre participante.
Agenţia  îsi  îndeplineste  misiunile  în  colaborare  cu  Comisia,  dacă  este necesar  şi  sprijină  Consiliul,  sub  autoritatea  căruia  se  află,  în  evaluarea îmbunătăţirii capacităţilor militare.
Principalele misiuni ale Agenţiei Europene de Apărare sunt:
(a)  să  contribuie  la  identificarea  obiectivelor  privind  capacităţile  militare  ale statelor  membre  şi  să  evalueze  respectarea  angajamentelor  privind  capacităţile asumate de statele membre;
(b) să promoveze armonizarea necesităţilor operaţionale şi adoptarea de metode de achiziţie performante şi compatibile;
(c)  să  propună  proiecte  multilaterale  în  vederea  îndeplinirii  obiectivelor  în materie de capacităţi militare şi să asigure coordonarea programelor derulate de statele membre şi administrarea programelor de cooperare specifică;
(d) să susţină cercetarea în materie de tehnologie a apărării, să coordoneze şi să planifice  activităţile  de  cercetare  comune  şi  studierea  soluţiilor  tehnice  care răspund necesităţilor operaţionale viitoare;
(e) să contribuie la identificarea, şi, după caz, la punerea în aplicare a oricărei măsuri  utile  pentru  întărirea  bazei  industriale  si  tehnologice  a  sectorului  de apărare şi la îmbunătăţirea eficienţei cheltuielilor militare.
Deciziile  referitoare  la  politica  de  securitate  şi  apărare  comună,  inclusiv cele cu privire la lansarea unei misiuni în scopul apărării valorilor Uniunii şi al servirii intereselor acesteia, se adoptă de către Consiliu, care hotărăşte în acest sens  în  unanimitate.  Aceste  decizii  se  vor  lua  numai  la  propunerea  Înaltului Reprezentant  al  Uniunii  pentru  afaceri  externe  şi  politica  de  securitate  sau  la iniţiativa   unui   stat   membru.   Pentru   a   atinge   aceste   deziderate,   Înaltul Reprezentant  poate  propune  recurgerea  la  mijloace  naţionale,  precum  şi  la instrumente ale Uniunii, după caz, împreună cu Comisia, al cărei vicepreşedinte
este.
În cadrul Uniunii, Consiliul poate încredinţa realizarea unei misiuni unui grup  de  state  membre,  care  doresc  să  se  angajeze  în  această  misiune  şi  care dispun de capacităţile necesare, în scopul apărării valorilor Uniunii şi al servirii intereselor  acesteia,  iar  împreună  cu  Înaltul  Reprezentant  al  Uniunii  pentru afaceri externe şi politica de securitate, se pun de acord cu privire la gestionarea misiunii. Aceste state vor informa periodic Consiliul despre stadiul misiunii, din proprie  iniţiativă  sau  la  solicitarea  altui  stat  membru.  În  situaţia  în  care, realizarea   misiunii   are   consecinţe   majore   sau   necesită   o   modificare   a obiectivului,  a  întinderii  şi  a  condiţiilor  misiunii  stabilite  iniţial,  Consiliul  va adopta deciziile necesare.
În cazul în care un stat membru ar face obiectul unei agresiuni armate pe teritoriul său, celelalte state membre sunt obligate să îi acorde ajutor şi asistenţă prin  toate  mijloacele  de  care  dispun,  în  conformitate  cu  articolul  51  din  Carta Organizaţiei Naţiunilor Unite. Aceasta nu aduce atingere caracterului specific al politicii de securitate şi apărare a anumitor state membre, dar ar aduce atingere poziţiei   de   neutralitate   declarată   de   unele   state   membre   ale   Uniunii. Angajamentele si cooperarea în acest domeniu sunt conforme cu angajamentele asumate  în  cadrul  NATO,  care  rămâne  pentru  statele  membre  ale  acestei
organizaţii  fundamentul  apărării  lor  colective  şi  cadrul  de  punere  în  aplicare  a acesteia.
Tratatul de la Lisabona va intra în vigoare la data de 1 ianuarie 2009, dacă toate statele membre vor depune până la această dată instrumentele de ratificare. Acesta  marchează  o  nouă  etapă  în  evoluţia  construcţiei  europene.  Cele  mai importante  modificări  introduse  de  Tratatul  de  reformă  sunt:  consacrarea personalităţii juridice a Uniunii; conferirea de valoare juridică obligatorie Cartei drepturilor  fundamentale;  stabilirea  unei  diviziuni  clare  a  competenţelor  între Uniune  şi statele  membre;    crearea  postului  stabil  de  Preşedinte  al  Consiliului European şi al celui de Înalt Reprezentant al Uniunii pentru Afaceri Externe şi
Politica de Securitate.
O prioritate a Uniunii Europene, statutată şi prin acest tratat o constituie întărirea  dimensiunii  strategice  a  Politicii  Externe  şi  de  Securitate  Comune (PESC).  Aceasta  cuprinde  toate  aspectele  referitoare  la  securitatea  Uniunii, inclusiv  definirea  progresivă  a  unei  politici  de  apărare  comune,  care  ar  putea conduce  la  o  apărare  comună,  în  cazul  în  care  Consiliul  decide  astfel,  în unanimitate.  În  acest  caz,  Consiliul  recomandă  statelor  membre  să  adopte  o decizie în acest sens, în conformitate cu  cerinţele lor constituţionale.
*  Inspectoratul Judeţean Hunedoara al Jandarmeriei Române, doctorand al UNAp

